**New Catholic Encyclopedia** (**NCE**) je anglickojazyčná odborná encyklopédia zameraná na témy spojené s kresťanstvom a osobitne s Katolíckou cirkvou. Ideovo nadväzuje na staršiu Catholic Encyclopedia zo začiatku 20. storočia, nie je však jej revíziou.

Zväzky prvého vydania vyšli v roku 1967 v spolupráci The Catholic University of America a vydavateľstva McGraw Hill. Doplňujúce zväzky boli vydané v rokoch 1974, 1979, 1989 a 1996. Jubilejný zväzok na počesť Jána Pavla II. bol, ako prechod k druhému vydaniu, vydaný v roku 2001.

Druhé vydanie vzniklo v rámci spolupráce vydavateľstva Gale a The Catholic University of America. Základné vydanie z roku 2003 má štrnásť zväzkov s encyklopedickými heslami a jeden zväzok s indexom. Od roku 2009 bolo vydaných niekoľko ročných dodatkov, ktoré sa venujú špecifickým okruhom tém a ktoré boli vydávané nielen v tlačenej, ale aj elektronickej podobe.

Dlhšie heslá sa členia na menšie časti. Po texte k heslu býva uvedená bibliografia k nemu. Na konci každého hesla sú uvedení jeho autori. Encyklopédia obsahuje čiernobiele ilustrácie. Encyklopédia obsahuje krížové odkazy.

Zameranie
---------

Encyklopédia obsahuje informácie o učení, organizácii a dejinách kresťanstva v priebehu storočí: o kresťanských osobách, inštitúciách, kultúrnych javoch, filozofiách a spoločenských hnutiach, ktoré ovplyvnili Katolícku cirkev. Dôraz sa venuje západnej cirkvi a osobitne Amerike, venuje sa však aj východným cirkvám, protestantskej reformácii a iným náboženský, spoločenstvám vrátane judaizmu a islamu. V dogmatických otázkach encyklopédia zdôrazňuje oficiálne katolícke učenie, ako ho vyjadrilo magistérium Cirkvi (osobitne druhé vydanie reflektuje Druhý vatikánsky koncil). Informuje o vývoji teológie, predstavuje dejiny Cirkvi z viacerých hľadísk na pozadí všeobecných politických a kultúrnych dejín. Pomerne podrobne informuje o misijnej činnosti Cirkvi. Zaoberá sa aj otázkami kánonického práva a otázkami vzťahov medzi cirkvou a štátom. Osobitná pozornosť sa venuje scholastickej tradícii, najmä tomizmu. Encyklopédia nespracúva biografické informácie o žijúcich osobách (výnimkou bol vtedajší pápež Ján Pavol II.).

Zväzky
------

Prechodný zväzok:  *New Catholic Encyclopedia: Jubilee Volume: The Wojtyla Years*. Washington; Detroit et al. : The Catholic University of America; Gale, 2001. 681 s. ISBN 0-7876-4787-X. 

Druhé vydanie| Zväzok | Heslá | ISBN | Zameranie (pri dodatkoch) |
| --- | --- | --- | --- |
| **set (2003)** |  | ISBN 0-7876-4004-2 |
| 1. | A – Azt | ISBN 0-7876-4005-0 |
| 2. | Baa – Cam | ISBN 0-7876-4006-9 |
| 3. | Can – Col | ISBN 0-7876-4007-7 |
| 4. | Com – Dyn | ISBN 0-7876-4008-5 |
| 5. | Ead – Fre | ISBN 0-7876-4009-3 |
| 6. | Fri – Hoh | ISBN 0-7876-4010-7 |
| 7. | Hol – Jub | ISBN 0-7876-4011-5 |
| 8. | Jud – Lyo | ISBN 0-7876-4012-3 |
| 9. | Mab – Mor | ISBN 0-7876-4013-1 |
| 10. | Mos – Pat | ISBN 0-7876-4014-X |
| 11. | Pau – Red | ISBN 0-7876-4015-8 |
| 12. | Ref – Sep | ISBN 0-7876-4016-6 |
| 13. | Seq – The | ISBN 0-7876-4017-4 |
| 14. | Thi – Zwi | ISBN 0-7876-4018-2 |
| 15. | Index | ISBN 0-7876-4019-0 |
| **set (2009)** |  | ISBN 978-1-41-447526-4 | „Science and the Church" |
| Sup. 2009: 1 | A – J | ISBN 978-1-41-447527-1 |
| Sup. 2009: 2 | J – Z | ISBN 978-1-41-447528-8 |
| **set (2010)** |  | ISBN 978-1-4144-7588-2ISBN 978-1-4144-6414-5 | „Modern History and the Church" |
| Sup. 2010: 1 | A – I | ISBN 978-1-4144-7589-9 |
| Sup. 2010: 2 | J – Z | ISBN 978-1-4144-7590-5 |
| **set (2011)** | 2 Vols. | ISBN 978-1-4144-7591-2 | „Literature and the Arts" |
| **set (2012)** | 4 Vols. | ISBN 978-1-4144-8085-5 | „Philosophy and Ethics" |

Referencie
----------

1. ↑  New Catholic Encyclopedia. In: MARCUSE, Michael J.. *A Reference Guide for English Studies*. Berkeley et al. : University of California Press, 1990. ISBN 978-0-520-05161-4. S. 13.
2. 1 2  O'CONNELL, David M. Foreword. In:  *New Catholic Encyclopedia: Supplement 2009*. Vol. 1. A – I. Washington; Detroit et al. : The Catholic University of America; Gale, 2010. ISBN 978-1-41-447527-1. S. XI.
3. 1 2   *New Catholic Encyclopedia*. 2nd Ed. Vol. 1. A – Azt. Washington; Detroit et al. : The Catholic University of America; Gale, 2003. ISBN 0-7876-4005-0. S. ix – x.